[{"text_idx": "#000000", "text": "Reklaamikampaania eesma\u0308rk on suurendada liigiti kogumist ja inimeste teadlikkust patarei- ja akuja\u0308a\u0308tmetest."}, {"text_idx": "#000001", "text": "Meil ko\u0303igil on kodus vedelemas kingakarbis vo\u0303i sahtlipo\u0303hjas vanu akusid ja patareisid, millega me esimesel silmapilgul ei oska midagi peale hakata. Pahatihti leiavad laiskusest ja teadmatusest vanad ja\u0308a\u0308tmed oma tee pru\u0308gikasti ning sealt edasi juba pru\u0308gima\u0308ele, kus patareisid ega akusid sorteerita. Mu\u0308rkaineid sisaldavad vanad ja\u0308a\u0308tmed on aga keskkonnale ohtlikud."}, {"text_idx": "#000002", "text": "Loovlahendus annab edasi mo\u0303tet, et patareid ja vanad akud ei kuulu pru\u0308gima\u0308ele. Nii on reklaamikampaania so\u0303numiks \u201ePatakas pole pru\u0308gi. Vanad patareid ja akud ka\u0308ivad kogumiskohta\u201c. Na\u0308itamaks probleemset teemat pehmemalt, on lahenduseks graafiline disain, mis kujutab patareisid ja akusid justkui tegelastena. Ja kuna ko\u0303netama peab nii lapsi kui ka ta\u0308iskasvanuid, on vastav suund igati po\u0303hjendatud."}, {"text_idx": "#000003", "text": "Kampaania teleklipp on lustakas animatsioon, milles kuuleme tuntud zooloogi ja loodusteadlase maestro Aleksei Turovski ha\u0308a\u0308lt. Nii vo\u0303tavad vanad patareid ja akud endale jalad alla ning asuvad otsima teed kogumiskohta ja\u0308a\u0308tmepunktidesse. Vanade ja\u0308a\u0308tmete ellu a\u0308ratamise idee on seda tabavam, kuna patareid ja akud saavad pa\u0308rast to\u0308o\u0308tlemist endale uue elu."}, {"text_idx": "#000004", "text": "Samuti haakub kampaaniaga ka sotsiaalmeedia, kus liiguvad ringi erinevad teadlikkust to\u0303stvad postitused. Sealgi on vanad patareid ja akud keskseteks tegelasteks."}]